GILDi tegevust juhtiva Rain Tamme iseloomustamiseks on öeldud, et ta on kui multifunktsionaalne Šveitsi armee taskunuga - särav ja osav. Eelmisel aastal hakkas aga sära kaduma ning lisaks paistis, et osavusest võib ka puudu jääda.  GILD kuulus mullu tõenäoliselt nende firmade TOP 3, mille tegemisi Äripäev kõige põhjalikumalt kajastas. GILDi probleemid ilmnesid juba küll 2008. aastal, kuid  avalikkuse suurema tähelepanu alla sattus investeerimispank mullu veebruaris, kui Skype'i eestlastest asutajatel katkes kannatus ning nad ähvardasid GILDi pankrotiga.